CELEX: 32021R0331
Language: lt
Date: 2021-02-24 00:00:00
Title: Komisijos įgyvendinimo reglamentas (ES) 2021/331 2021 m. vasario 24 d. dėl pranešimo apie komercinių tarpininkų, pagal Europos Parlamento ir Tarybos reglamentą (ES) 2018/1240 teikiančių tarpininkavimo teikiant prašymus išduoti kelionės leidimą paslaugas, įvykdytus pažeidimus

2021 2 25   
               
               
                  LT
               
               
                  Europos Sąjungos oficialusis leidinys
               
               
                  L 65/47
               
            
         KOMISIJOS ĮGYVENDINIMO REGLAMENTAS (ES) 2021/331
         2021 m. vasario 24 d.
         dėl pranešimo apie komercinių tarpininkų, pagal Europos Parlamento ir Tarybos reglamentą (ES) 2018/1240 teikiančių tarpininkavimo teikiant prašymus išduoti kelionės leidimą paslaugas, įvykdytus pažeidimus
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. rugsėjo 12 d. Europos Parlamento ir Tarybos reglamentą (ES) 2018/1240, kuriuo sukuriama Europos kelionių informacijos ir leidimų sistema (ETIAS) ir iš dalies keičiami reglamentai (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 ir (ES) 2017/2226 (1), ypač į jo 15 straipsnio 5 dalį ir 16 straipsnio 10 dalį,
         kadangi:
         
                     (1)
                  
                  
                     Reglamentu (ES) 2018/1240 sukuriama Europos kelionių informacijos ir leidimų sistema (ETIAS), skirta trečiųjų šalių piliečiams, kuriems netaikomas reikalavimas turėti vizą, kad jie galėtų atvykti į valstybių narių teritoriją ir joje būti;
                  
               
                     (2)
                  
                  
                     prašymą suteikti kelionės leidimą gali tiesiogiai pateikti prašytojas arba trečiasis asmuo ar komercinis tarpininkas, prašytojo įgaliotas pateikti prašymą jo vardu;
                  
               
                     (3)
                  
                  
                     kalbant apie panašias kelionės leidimų sistemas, žinoma, kad komerciniai tarpininkai daro pažeidimų. Pažeidimai gali būti įvairių formų, įskaitant: bandymus suklaidinti prašytojus, kad jie manytų, jog komercinio tarpininko interneto svetainė yra speciali oficiali vieša interneto svetainė arba mobiliųjų įrenginių programėlė, kuriose teiktini prašymai; taip sudaromas klaidingas įspūdis, kad permoka, kurią komercinis tarpininkas reikalauja sumokėti, yra privaloma prašymo pateikimo proceso dalis, o ne atlygis už savanorišką naudojimąsi komercinėmis paslaugomis; nesąžiningą prašytojo pateiktų asmens ar finansinių duomenų naudojimą; reikalavimą mokėti nepagrįstai didelę kainą už savo paslaugą arba reikiamos formos ir kokybės prašymo nepateikimą prašytojo vardu reikiamu laiku;
                  
               
                     (4)
                  
                  
                     siekiant nustatyti pažeidimus ir užkirsti kelią jų pasikartojimui, internetinė pranešimo apie komercinių tarpininkų pažeidimus forma turėtų būti prieinama specialioje viešoje interneto svetainėje ir mobiliųjų įrenginių programėlėje. Siekiant didinti informuotumą apie galimybę pranešti apie pažeidimą ir sudaryti palankesnes sąlygas tokiems pranešimams, informacija apie atitinkamą procesą turėtų būti aiškiai pateikiama viešoje interneto svetainėje ir mobiliųjų įrenginių programėlėje. Formoje turėtų būti pateikti standartiniai laukeliai ir prašoma, kad naudotojai pateiktų informaciją apie pažeidimą;
                  
               
                     (5)
                  
                  
                     siekiant užtikrinti, kad prašytojai būtų tinkamai informuojami apie pranešimų teikimo priemonės pobūdį ir tikslą, formoje turėtų būti paaiškinta, kad pranešimų teikimo sistema naudojama stebėsenos tikslais, joje nerenkami jokie asmens duomenys, ji nėra būdas apskųsti sprendimus dėl prašymų ir ja nepakeičiamos teisių gynimo priemonės pagal administracinę, civilinę ar baudžiamąją teisę;
                  
               
                     (6)
                  
                  
                     ETIAS centrinis padalinys turėtų gauti ir įvertinti tokius pranešimus, atsižvelgdamas į pažeidimų, apie kuriuos pranešta, panašumus ir pasikartojimus. ETIAS centrinis padalinys prireikus turėtų reguliariai teikti Komisijai ataskaitas apie pažeidimus, apie kuriuos pranešta, ir atliktus vertinimus. Į šiuos vertinimus Komisija turėtų atsižvelgti rengdama informavimo kampanijas, nurodytas Reglamento (ES) 2018/1240 72 straipsnyje; Remdamasis vertinimais ETIAS centrinis padalinys turėtų atitinkamai pakeisti Reglamento (ES) 2018/1240 71 straipsnyje nurodytą plačiajai visuomenei, visų pirma prašytojams, teikiamą informaciją;
                  
               
                     (7)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvavo priimant Reglamentą (ES) 2018/1240 ir jis nėra jai privalomas ar taikomas. Vis dėlto, kadangi Reglamentas (ES) 2018/1240 grindžiamas Šengeno acquis, 2018 m. gruodžio 21 d. Danija, remdamasi to protokolo 4 straipsniu, pranešė apie savo sprendimą įgyvendinti Reglamentą (ES) 2018/1240 nacionalinėje teisėje;
                  
               
                     (8)
                  
                  
                     šiuo reglamentu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (2). Todėl Airija nedalyvauja priimant šį reglamentą ir jis nėra jai privalomas ar taikomas;
                  
               
                     (9)
                  
                  
                     Islandijos ir Norvegijos atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis (3), kurios patenka į Tarybos sprendimo 1999/437/EB (4) 1 straipsnio A punkte nurodytą sritį;
                  
               
                     (10)
                  
                  
                     Šveicarijos atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis (5), kurios patenka į Sprendimo 1999/437/EB 1 straipsnio A punkte nurodytą sritį, minėtą sprendimą taikant kartu su Tarybos sprendimo 2008/146/EB (6) 3 straipsniu;
                  
               
                     (11)
                  
                  
                     Lichtenšteino atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (7), kurios patenka į Sprendimo 1999/437/EB 1 straipsnio A punkte nurodytą sritį, minėtą sprendimą taikant kartu su Tarybos sprendimo 2011/350/ES (8) 3 straipsniu;
                  
               
                     (12)
                  
                  
                     Kipro, Bulgarijos, Rumunijos ir Kroatijos atžvilgiu šis reglamentas yra aktas, grindžiamas Šengeno acquis arba kitaip su juo susijęs, kaip apibrėžta 2003 m. Stojimo akto 3 straipsnio 1 dalyje, 2005 m. Stojimo akto 4 straipsnio 1 dalyje ir 2011 m. Stojimo akto 4 straipsnio 1 dalyje;
                  
               
                     (13)
                  
                  
                     vadovaujantis Europos Parlamento ir Tarybos reglamento (ES) 2018/1725 (9) 42 straipsnio 1 dalimi, buvo konsultuojamasi su Europos duomenų apsaugos priežiūros pareigūnu ir jis 2020 m. rugsėjo 4 d. pateikė nuomonę;
                  
               
                     (14)
                  
                  
                     šiame reglamente nustatytos priemonės atitinka Pažangaus sienų valdymo komiteto (ETIAS) nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Pranešimo apie pažeidimą forma
            
               1.   Pranešimas apie komercinio tarpininko pažeidimą teikiamas naudojantis forma, kurioje pateikiama informacija ir kuri atitinka priedo 1–7 punktuose nustatytus techninius reikalavimus.
            
            
               2.   Formą galima pildyti bet kuria oficialiąja Sąjungos kalba.
            
            
               3.   Prieš pateikiant formą prašytojų prašoma patvirtinti, kad jie suprato bendrąsias pranešimo apie pažeidimą pateikimo sąlygas, įskaitant tai, kad prašytojas savo pranešime neturėtų pateikti jokių asmens duomenų, ir tikslus, kuriais naudojama pateikta informacija, kaip nustatyta priedo 7 punkte, ir dėl tų sąlygų bei tikslų sutinka.
            
            
               4.   Pateikta forma automatiškai siunčiama ETIAS centriniam padaliniui.
            
         
         
            2 straipsnis
            Papildomi dokumentai
            Papildomų bylų, kurias galima įkelti, skaičiaus ir dydžio apribojimai nustatomi Reglamento (ES) 2018/1240 73 straipsnio 3 dalyje nurodytose techninėse specifikacijose.
         
         
            3 straipsnis
            Pranešimas prašytojams
            
               1.   Apie pranešimo apie pažeidimą gavimą automatiškai pranešama prašytojo ekrane. Prašytojui suteikiama galimybė išsisaugoti gavimo patvirtinimą arba jį atsispausdinti.
            
            
               2.   Pranešime pateikiama bent ši informacija:
               
                           a)
                        
                        
                           pranešimo gavimo patvirtinimas ir formos pateikimo datos bei laiko patvirtinimas;
                        
                     
                           b)
                        
                        
                           priminimas apie visą svarbią informaciją, susijusią su prašymo dėl kelionės leidimo pateikimu, kaip nurodyta Reglamento (ES) 2018/1240 71 straipsnyje;
                        
                     
                           c)
                        
                        
                           informacija, kad pranešimas apie pažeidimą naudojamas Europos kelionių informacijos ir leidimų sistemos stebėsenai ir tobulinimui palengvinti. Kita vertus, pranešimų teikimo priemone nesiekiama užtikrinti teisių gynimo priemonių individualiais atvejais ir ja nepakeičiama būtinybė teikti ieškinius pagal administracinę, civilinę ar baudžiamąją teisę, kurie gali būti numatyti taikytinoje nacionalinėje teisėje.
                        
                     
         
         
            4 straipsnis
            ETIAS centrinio padalinio funkcijos
            
               1.   ETIAS centrinis padalinys:
               
                           a)
                        
                        
                           stebi, tvarko ir nagrinėja visus pranešimus apie pažeidimus;
                        
                     
                           b)
                        
                        
                           specialioje viešoje interneto svetainėje ir mobiliųjų įrenginių programėlėje skelbia atitinkamą informaciją, kad būtų užkirstas kelias pažeidimams.
                        
                     
            
               2.   Kartą per metus ETIAS centrinis padalinys Komisijai pateikia ataskaitą, kurioje pateikiama bent ši informacija:
               
                           a)
                        
                        
                           nuasmenintas pažeidimų, apie kuriuos pranešta, aprašymas, įskaitant bylų panašumus, pasikartojimus, tendencijas ir požymius;
                        
                     
                           b)
                        
                        
                           veiksmų, kurių imtasi siekiant pritaikyti informaciją plačiajai visuomenei ir prašytojams, apžvalga.
                        
                     
         
         
            5 straipsnis
            Konkrečios saugumo priemonės
            Pranešimo apie pažeidimą forma parengiama ir įgyvendinama taip, kad būtų užtikrintas asmens duomenų konfidencialumas, vientisumas, prieinamumas, apsauga ir atsakomybė už atliktus veiksmus, kaip nurodyta Komisijos sprendime (ES, Euratomas) 2017/46 (10). Techninis ir organizacinis jos įgyvendinimas atitinka Reglamento (ES) 2018/1240 59 straipsnio 3 dalyje nurodyto Europos kelionių informacijos ir leidimų sistemos saugumo plano reikalavimus ir viešoms interneto svetainėms ir mobiliųjų įrenginių programėlėms taikomas duomenų apsaugos ir saugumo taisykles, nurodytas Reglamento (ES) 2018/1240 16 straipsnio 10 dalyje.
         
         
            6 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas pagal Sutartis privalomas visas ir tiesiogiai taikomas valstybėse narėse.
            Priimta Briuselyje 2021 m. vasario 24 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 236, 2018 9 19, p. 1.
         
            (2)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).
         
            (3)  OL L 176, 1999 7 10, p. 36.
         
            (4)  1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).
         
            (5)  OL L 53, 2008 2 27, p. 52.
         
            (6)  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).
         
            (7)  OL L 160, 2011 6 18, p. 21.
         
            (8)  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).
         
            (9)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
         
            (10)  2017 m. sausio 10 d. Komisijos sprendimas (ES, Euratomas) 2017/46 dėl Europos Komisijos ryšių ir informacinių sistemų saugumo (OL L 6, 2017 1 11, p. 40).
      
      
         
            PRIEDAS
            
                        PRANEŠIMO APIE KOMERCINIO TARPININKO, PRAŠYTOJO VARDU TEIKIANČIO PRAŠYMĄ IŠDUOTI KELIONĖS LEIDIMĄ, PAŽEIDIMĄ FORMA
                     
                  1.   Įvadas
            
            
                        (a)
                     
                     
                        Pranešimo apie komercinių tarpininkų pažeidimus formos pavadinimas turi būti toks:
                        
                                     
                                 
                                 
                                    „Pranešimo apie komercinio tarpininko, prašytojo vardu teikiančio prašymą išduoti kelionės leidimą, pažeidimą forma.“
                                 
                              
                  
                        (b)
                     
                     
                        Šios formos pradžioje turi būti pateiktas šis įvadinis pranešimas:
                        
                                     
                                 
                                 
                                    „Norėdami pranešti apie komercinio tarpininko, jūsų vardu teikiančio prašymą išduoti kelionės leidimą, pažeidimą, užpildykite šią formą.
                                    
                                 
                              
                                     
                                 
                                 
                                    
                                       Atkreipkite dėmesį į tai, kad jūsų pateikta informacija bus naudojama ETIAS stebėsenai ir tobulinimui palengvinti.
                                    
                                 
                              
                                     
                                 
                                 
                                    
                                       Į šią formą neįtraukite jokių asmens duomenų – nei savo, nei kitų asmenų.“
                                    
                                 
                              
                  
                        (c)
                     
                     
                        Formoje turi būti reikalaujama ir įmanoma laikantis nurodytų standartų, formatų ir reikalavimų įrašyti toliau pateiktoje lentelėje nurodytus duomenų elementus (nebūtinai nurodyta tvarka).
                     
                  2.   Pažeidimo aplinkybės
            
            
                        
                           Pažeidimo aplinkybės
                        
                     
                     
                        
                           Standartas
                        
                     
                     
                        
                           Formatas
                        
                     
                     
                        
                           Reikalavimas
                        
                     
                  
                        Prašytojui turi būti suteikta galimybė nurodyti, ar skundą teikia dėl vienos ar daugiau iš šių aplinkybių:
                        
                                    —
                                 
                                 
                                    prašytojas sąmoningai įgaliojo komercinį tarpininką pateikti prašymą jo vardu;
                                 
                              
                                    —
                                 
                                 
                                    prašytojas užpildė prašymą tiesiogiai nežinodamas, kad naudojosi neoficialia ES interneto svetaine, kurią valdo komercinis tarpininkas;
                                 
                              
                                    —
                                 
                                 
                                    kita.
                                 
                              
                     
                        Netaikoma
                     
                     
                        Žymėjimo laukeliai.
                     
                     
                        Privaloma.
                     
                  
                        Jei atsakymas į „pažeidimo aplinkybės“ yra „kita“.
                     
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, tarpus, diakritinius ženklus, apostrofus ir brūkšnelius.
                        [leidžiamas ženklų skaičius: 255]
                     
                     
                        Privaloma.
                     
                  3.   Informacija apie keliautoją, kuris praneša apie pažeidimą
            
            
                        
                           Informacija
                        
                     
                     
                        
                           Standartas
                        
                     
                     
                        
                           Formatas
                        
                     
                     
                        
                           Reikalavimas
                        
                     
                  
                        Gimimo šalis
                     
                     
                        ISO 3166-1
                     
                     
                        Pasirenkamų elementų sąrašas, kuriame nurodytos visos šalys, įskaitant nebeegzistuojančias šalis.
                     
                     
                        Privaloma.
                        Turi būti galimybė pasirinkti parinktį „nežinoma“.
                     
                  
                        Pilietybė
                     
                     
                        ISO 3166-1
                     
                     
                        Pasirenkamų elementų sąrašas, kuriame nurodytos visos šalys, įskaitant nebeegzistuojančias šalis.
                     
                     
                        Privaloma.
                        Turi būti galimybė pasirinkti parinktį „nežinoma“.
                     
                  
                        Amžiaus grupė
                     
                     
                        Netaikoma
                     
                     
                        18–25
                        26–40
                        41–55
                        >55
                     
                     
                        Neprivaloma.
                     
                  
                        Lytis
                     
                     
                         
                     
                     
                        Žymėjimo laukeliai: vyras / moteris / kita
                     
                     
                        Neprivaloma.
                     
                  4.   Informacija apie pažeidimą
            
            
                        
                           Informacija apie pažeidimą
                        
                     
                     
                        
                           Standartas
                        
                     
                     
                        
                           Formatas
                        
                     
                     
                        
                           Reikalavimas
                        
                     
                  
                        Pažeidimo data
                     
                     
                        Netaikoma
                     
                     
                        DD
                        Mėnuo (žodžiu)/MMMM
                     
                     
                        Neprivaloma.
                        Privaloma.
                     
                  
                        Pažeidimo aprašymas ir pasekmės
                     
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, apostrofus ir brūkšnelius.
                        [Leidžiamas ženklų skaičius: bus nustatyta]
                     
                     
                        Privaloma.
                     
                  
                        Gautas kelionės leidimas
                     
                     
                        Netaikoma
                     
                     
                        Žymėjimo laukeliai: taip / ne / nežinau.
                     
                     
                        Privaloma.
                     
                  
                        Visas mokestis už kelionės leidimą ir suteiktas tarpininkavimo paslaugas
                     
                     
                        Netaikoma
                     
                     
                        Laisvos formos tekstas (skaitmenys ir valiuta).
                     
                     
                        Privaloma.
                        turi būti parinktis „netaikoma“
                     
                  
                        Mokesčio mokėjimo būdas
                     
                     
                        Netaikoma
                     
                     
                        Laisvos formos tekstas.
                     
                     
                        Privaloma.
                        turi būti parinktis „netaikoma“
                     
                  5.   Informacija apie komercinį tarpininką
            
            
                        
                           Informacija
                        
                     
                     
                        
                           Standartas
                        
                     
                     
                        
                           Formatas
                        
                     
                     
                        
                           Reikalavimas
                        
                     
                  
                        Komercinio tarpininko prekybinis pavadinimas
                     
                     
                         
                     
                     
                        Laisvos formos tekstas, įskaitant: lotynų abėcėlės raides A–Z, skaitmenis, tarpus, diakritinius ženklus, apostrofus ir brūkšnelius. Kiti specialieji ženklai: „!“, „@“, „#“, „$“, „&“, „*“, „?“.
                     
                     
                        Privaloma.
                     
                  
                        Pagrindinė komercinė veikla
                     
                     
                        Netaikoma
                     
                     
                        Laisvos formos tekstas, įskaitant: lotynų abėcėlės raides A–Z, skaitmenis, tarpus, diakritinius ženklus, apostrofus ir brūkšnelius. Kiti specialieji ženklai: „!“, „@“, „#“, „$“, „&“, „*“, „?“.
                     
                     
                        Privaloma.
                        Turi būti parinktis „netaikoma“.
                     
                  
                        Interneto adresas
                     
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, pasviruosius brūkšnius ir brūkšnelius.
                     
                     
                        Privaloma.
                        Turi būti parinktis „netaikoma“.
                     
                  
                        E. paštas
                     
                     
                        Netaikoma
                     
                     
                        Local-part@domain
                     
                     
                        Privaloma.
                        Turi būti parinktis „netaikoma“
                     
                  
                        Darbo telefono numeris
                     
                     
                        ITU T, E.123 ir E.164 (šalių kodai)
                     
                     
                        Pasirenkamų elementų sąrašas, kuriame nurodyti visų šalių kodai ir galimybė įrašyti laisvos formos tekstą (tik skaitmenis).
                     
                     
                        Privaloma.
                        Turi būti parinktis „netaikoma“.
                     
                  
                        Pašto adresas:
                        
                                    —
                                 
                                 
                                    Gatvės pavadinimas
                                 
                              
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, apostrofus, pasviruosius brūkšnius ir brūkšnelius.
                     
                     
                        Privaloma.
                        Turi būti parinktis „netaikoma“.
                     
                  
                        Pašto adresas:
                        
                                    —
                                 
                                 
                                    Namo numeris
                                 
                              
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, pasviruosius brūkšnius ir brūkšnelius.
                     
                     
                        Privaloma.
                        Turi būti parinktis „netaikoma“.
                     
                  
                        Pašto adresas:
                        
                                    —
                                 
                                 
                                    Buto numeris
                                 
                              
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, pasviruosius brūkšnius ir brūkšnelius.
                     
                     
                        Privaloma.
                        Turi būti parinktis „netaikoma“.
                     
                  
                        Pašto adresas:
                        
                                    —
                                 
                                 
                                    Antra adreso eilutė
                                 
                              
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, apostrofus, pasviruosius brūkšnius ir brūkšnelius.
                     
                     
                        Privaloma.
                        Turi būti parinktis „netaikoma“.
                     
                  
                        Pašto adresas:
                        
                                    —
                                 
                                 
                                    Miestas
                                 
                              
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, apostrofus ir brūkšnelius.
                     
                     
                        Privaloma.
                        Turi būti parinktis „netaikoma“.
                     
                  
                        Pašto adresas:
                        
                                    —
                                 
                                 
                                    Pašto kodas
                                 
                              
                     
                        Netaikoma
                     
                     
                        Laisvos formos tekstas, įskaitant: tik lotynų abėcėlės raides A–Z, skaitmenis, tarpus, diakritinius ženklus, pasviruosius brūkšnius ir brūkšnelius.
                     
                     
                        Privaloma.
                        Turi būti parinktis „netaikoma“.
                     
                  
                        Pašto adresas:
                        
                                    —
                                 
                                 
                                    Šalis
                                 
                              
                     
                        ISO 3166-1
                     
                     
                        Pasirenkamų elementų sąrašas, kuriame nurodytos šalys, priklausomos teritorijos ir specialios geografinės vietovės.
                     
                     
                        Privaloma.
                        Turi būti parinktis „netaikoma“.
                     
                  6.   Patvirtinamieji dokumentai
            
            
                        
                           Patvirtinamieji dokumentai
                        
                     
                     
                        
                           Standartas
                        
                     
                     
                        
                           Formatas
                        
                     
                     
                        
                           Reikalavimas
                        
                     
                  
                        Prašytojui turi būti suteikta galimybė įkelti pranešimo patvirtinamuosius dokumentus (jei turima).
                        Prašytojas turi patvirtinti, kad dokumentuose, kuriuos jis įkels, nėra jokių asmens duomenų arba kad prieš įkeldamas dokumentus jis atidžiai pašalino asmens duomenis.
                     
                     
                        Netaikoma
                     
                     
                        Įkėlimo langelis
                        Žymėjimo laukelis
                     
                     
                        Papildomų rinkmenų, kurias galima įkelti, dydis ir skaičius.
                        Priimtini formatai: PDF (portatyvaus dokumento formatas); JPEG (Jungtinė fotografijos ekspertų grupė); PNG (portatyvi tinklo grafika).
                     
                  7.   Pranešimas ir sutikimai
            
            
                        
                           Pranešimas ir sutikimai
                        
                     
                     
                        
                           Standartas
                        
                     
                     
                        
                           Formatas
                        
                     
                     
                        
                           Reikalavimas
                        
                     
                  
                        Prieš pateikiant pranešimą prašytojui turi būti suteikta galimybė patvirtinti, kad:
                        
                                    i)
                                 
                                 
                                    jis supranta, kad pateikta informacija bus naudojama ETIAS stebėsenai ir tobulinimui palengvinti;
                                 
                              
                                    ii)
                                 
                                 
                                    jis supranta, kad toks pranešimas nėra skundo dėl atsisakymo išduoti kelionės leidimą, jo panaikinimo ar atšaukimo, kurį lėmė komercinio tarpininko elgesys, procedūra. Be to, šia priemone nesiekiama užtikrinti teisių gynimo priemonių individualiais atvejais ir ja nepakeičiama būtinybė teikti ieškinius pagal civilinę ar baudžiamąją teisę, kurie gali būti numatyti taikytinoje nacionalinėje teisėje;
                                 
                              
                                    iii)
                                 
                                 
                                    prašytojas informuotas, kad į pranešimą neturėtų būti įtraukti jokie asmens duomenys, o tais atvejais, kai asmens duomenys vis dėlto pateikiami, sutinka, kad jie būtų ištrinti.
                                 
                              
                     
                        Netaikoma
                     
                     
                        Žymėjimo laukelis
                     
                     
                        Privaloma.